als_Latn dik_Latn sag_Latn
Menjëherë pas lajmit se Elhaida Dani nuk do të përfaqësojë Shqipërinë në Eurovizion me këngën fituese të Festivalit të 53 të Këngës, ka nisur puna për krijimin e këngës së re.
Vetë Elhaida ka njoftuar përmes rrjetit social Instagram se ajo së bashku me ekipin e saj kanë vendosur t'ja besojnë këngën dy kompozitorëve nga Kosova: Arbër Elshani dhe Chriss Lekaj të njohur si ZZAP & CHRISS. Sipas disa burimeve thuhet se kënga e re do të quhet "I'm Alive'. Ndonëse këngëtarja 22-vjeçare nuk ka dhënë detaje për rrymën muzikore të këngës së re, që është duke u punuar në studiot e regjistrimit të dy kompozitorëve, ajo ka pohuar se shumë shpejt do të flas për të.
ZZAP & CHRISS kanë qënë kompozitor të këngës "S'të fal" kënduar nga këngëtarja Linda Halimi, këngë e cila u rendit e treta në Festivalin e 53 të Këngës në RTSH. Ata njihen edhe për një sërë produksionesh muzikore me këngëtaret Nora Istrefi, Besa Kokedhima, Orhidea Latifi (Kida), Enca Haxhia etj.
als_Latn als_Latn als_Latn